8 Ruri Baebele e tlhagisa ka boaka e sa potapote! “Le fa e le mang yo o dirang boaka le mosadi ga a botlhale; yo o bo dirang o senya moya wa gagwe.” (Diane 6:32) Gantsi ga go itiragalele fela gore motho a dire boaka, le gone ga a bo dire ka go phamoga fela. Fela jaaka mokwadi wa Baebele e bong Jakobe a ile a bontsha, gantsi motho o dira boleo jo bo jaaka boaka fa a sena go nna a akanya ka go bo dira. (Jakobe 1:14, 15) Ka iketlo molekane yo o phoso o tlogela go ikanyega mo mothong yo a neng a ikanne gore o tla ikanyega mo go ene botshelo jotlhe. Jesu o ne a re: “Lo utlwile gore go ne ga twe, ‘O se ka wa dira boaka.’ Mme nna ke lo raya ke re mongwe le mongwe yo o nnang a lebile mosadi mo a nnang le kgotelo ka ntlha ya gagwe, o setse a dirile boaka le ene mo pelong ya gagwe.”—Mathaio 5:27, 28.